Lisa 2

Nõo Vallavolikogu

25.04.2019 määruse nr 25 juurde

**Nõo valla 2019. aasta I lisaeelarve seletuskiri**

Nõo valla 2019. aasta I lisaeelarvega täpsustatakse põhitegevuse tulusid ja – kulusid. Viiakse eelarvesse sisse muudatused investeerimis – ja finantseerimistegevuses.

**KOONDEELARVE**

**Eelarve kogumaht suureneb 249 183 euro võrra.**

**I PÕHITEGEVUSE TULUD JA PÕHITEGEVUSE KULUD**

Nõo valla 2019. aasta I lisaeelarve põhitegevuse tulude maht on 2 178 eurot ning põhitegevuse kulude maht on -1 577 eurot.

1. ***Põhitegevuse tulude maht suureneb 2 178 €*** *-*  Vabariigi Valitsuse korraldusega nr 53 21.02.2019 kinnitati Tasandus- ja toetusfondi jaotus 2019. aastal. Nõo Vallavolikogu võttis Nõo valla 2019. aasta eelarve vastu 24.01.2019. Muutused on järgmised:

* Tasandusfond suureneb 1 717 €;
* Rahvastikutoimingud suurenevad 158 €;
* Raske ja sügava puudega lastele abi osutamise toetus väheneb - 5 633 €;
* Huvihariduse ja –tegevuse toetus väheneb - 15 308 €;
* Matusetoetus suureneb 1 119 €;
* Asendus- ja järelhoolduse teenuse toetus suureneb 5 344 €.

Riigikogu kantselei eraldis Riigikogu ja Europarlamendi valimisteks summas 14 784 €.

1. ***Põhitegevuse kulude maht väheneb - 1 577€***

* TA 01600 1 Valimised tegevuskulud summas 14 784 €;
* TA 01112 Vallavalitsus tegevuskulud suurenevad summas 158 € - rahvastikutoimingud (raha riigilt);
* TA 01114 Reservfond suureneb summas 1 714 € - tasandusfondi suurenemine;
* TA 08107 2 Huviharidus ja –tegevus tegevuskulud vähenevad summas 15 308 € - riigilt laekuva toetussumma vähenemine;
* TA 10121 3 Lapsehoiuteenuse antavad toetused vähenevad summas 5 633 € - riigilt laekuva raske ja sügava puudega lastele abi osutamise toetussumma vähenemine;
* TA 1040 Laste- ja noorte sotsiaalhoolekandeasutuste antavad toetused suurenevad summas 5 344 € - riigilt laekuv toetussumma suureneb;
* TA 10402 Muu perekondade ja laste sotsiaalne kaitse toetused suurenevad summas 1 119 € - riigilt laekuv matustoetuse summa suurenemine;
* TA 09110 3 Luke lasteaed Segasumma – vähendada majandamiskulusid summas 3 755 € ( lastevanemate osalustasu) ja suunata see investeerimistegevusse.

**II INVESTEERIMISTEGEVUSE MUUTMINE**

Investeerimistegevuse eelarve kokku suureneb 203 755 €.

Saadav sihtfinantseerimine põhivara soetuseks Majandus- ja Kommunikatsiooniministeeriumist käskkirja nr 1.1-1/19-038 01.03.2019 alusel laekunud summa 47 005 €.

* TA 04510 Valla teede korrashoid – suurendada kapitalikulusid summas 47 005 € Voika tänava ( Voika – Veski tn ristmikust Lao tn suunas ) rekonstrueerimine
* TA 09110 3 Luke lasteaed Segasumma – suurendada kapitalikulusid summas 3 755 € (majandamiskuludest) lasteaia õuealale rattatee ehituseks. Hinnapakkumine summas 9 754.75 €. 2019. aasta vastuvõetud eelarves oli arvestatud summaga 6 000 €.
* TA 09110 1 Nõo lasteaed Krõll – suurendada kapitalikulusid summas 200 000 € - projekti „Nõo lasteaia energiatõhusamaks muutmine“ elluviimiseks.

**III FINANTSEERIMISTEGEVUS**

**Laenu võtmine -** vastuvõetud Nõo valla 2019. aasta eelarves on planeeritud laenu võtta summas 250 000 € projekti „Nõo lasteaia energiatõhusamaks muutmine“ teostamiseks. Nimetatud projekti elluviimiseks on vajalik võtta täiendavat laenu summas 200 000 €. Seega võtab Nõo vald 2019. aastal laenu 450 000 €.

Läbiviidud hanke tulemusel on tööde maksumus 600 000 €. Lisandub omaniku järelvalve masksumus (umbes 6 500 €). Vastuvõetud eelarves on arvestatud summaga 461 521 €, kalkulatiivne hind oli arvutatud rahataotluse esitamise ajal. Tänaseks on hinnad ehitusturul tõusnud.

Arvestuslik vajadus eelarvest juurde saada on vähemalt 150 000 €. Aga arvestades lasteaia puhul varasemat osade kaupa renoveerimist ja ümberehitamist võib tööde käigus selguda täiendavaid vältimatuid kulutusi. Seega oleks otstarbekas planeerida täiendavaid vahendeid 200 000€.